text: Els castelleres de Tortosa s'estrenaran el dia de la Cinta amb el seu primer 3d6.
  Ets a: Inici / Els castelleres de Tortosa s'estrenaran el dia de la Cinta amb el seu primer 3d6.
  04/09/2015 · by Sergi Queral Tolós · in Article, Més Ebre, Notícies, Tortosa
  La tradició castellera mai ha estat quelcom massa implantat a les Terres de l'Ebre, però el fet és que en poc temps i gràcies a uns quants agosarats el sud de Catalunya es va fent un lloc entre el món casteller i no sembla tenir fre. Primer amb els Xiquelos del Delta i els Xics Caleros i ara amb la nova colla Castellers de Tortosa, sorgida dels tallers de castellers impulsats a la capital del Baix Ebre a finals d'octubre de 2014, el panorama és ben propici i estimulant per pensar que d'aquí a un temps a l'Ebre puguem tenir un calendari casteller digne i constant.
  La resposta ha estat positiva des de tots els besants, tant el polític, amb el suport incondicional del consistori que ha cedit l'espai per als assajos i ha propiciat un seguit d'actuacions, com el social, ja que la població ha integrat aquesta tradició poc estesa al territori, d'altra banda tan catalana, amb certa facilitat en el seu ideari popular.
  Cristian Dasi és el cap de colla de l'entitat tortosina i ens confessa que "crear una colla castellera de cap i de nou no es feina fàcil", no hi ha cap norma escrita al respecte però entre els castellers no es consideren mereixedors de la camisa i per tant colla castellera si no han realitzat una sèrie de fites amb antelació, la primera d'elles és fer tres castells diferents de 6 a plaça, i aquesta és precisament la que volen iniciar els castellers de Tortosa amb un 3 de 6 descarregat el 6 de setembre al vell mig de la plaça, sota l'atenta mirada de la patrona de la ciutat i amb l'ajuda incondicional dels seus padrins dels Xics Caleros.
  Un llarg camí per recorrer:
  Aquest serà només el primer pas per a què la tercera colla castellera de les Terres de l'Ebre pugui aconseguir la camisa grana que tant anhelen i que vestiran gràcies al "bateig" previst per a princi de la propera temporada, darrera la qual s'amaguen hores de dedicació i esforç repetint els castells una i altra vegada als assajos que es realitzen al pavelló firal de Remolins els dimarts i els divendres de 20h a 22h.
  Sembla que ja ho tenen tot a punt per donar els seus primers passos com a colla castellera. Així que sort.
  Aquest article ha estat redactat expressament per a la seva publicació a: www.mesebre.cat
  Tags: 3d6, Baix Ebre, castell, Castellers de Tortosa, Cinta, festa, Més Ebre, notícia, Terres de l'Ebre, Tortosa, Xics Caleros, Xiquelos del Delta
  Heu d'a href="http://sergiqt.com/wp-login.php?redirect_to=http%3A%2F%2Fsergiqt.com%2Fels-castelleres-de-tortosa-sestrenaran-el-dia-de-la-cinta-amb-el-seu-primer-3d6%2F%23respond">entrar per publicar un comentari.